Tapasztalataink alapján a kisebb, nem napi szinten adminisztrált webhelyeknél a keresőmotor előbb érzékeli, hogy az oldal kártékony kódot, gyanús átírányítást tartalmaz, mint maga a webhelytulajdonos. Mindenestre a legtöbb esetben tudomást szerez róla, hiszen időnként "megtekinti" az oldalt, és ha van Search Console fiók, akkor ezt ott jelzi is. Az esetek többségében még használható is a Search Console támadási riportja.
Miután a hiba ténylegesen kijavításra kerül, érdemes azt a megfelelő űrlapon a Google-nek beküldeni. Egy gyors hibajavítással a Google leszedi, vagy jobb esetben fel sem rakja az oldalt a saját tiltólistájára, mely azzal jár, hogy az oldalt elkezdi kiszedni a találati listából.
Támadás hibaelhárítás után javasolt folyamatosan nézni a Search Console jelentéseit, mert így ha a támadók, támadó robotok mást is megfertőztek, akkor könnyebben tudomást tudunk róla szerezni.